《游洞霄宫 其三》
宋代·张巽

曜相偏羸足力强，不辞复岭与重岗。未穷仙隐千年迹，先炷宸游一瓣香。

诗得好题难驻笔，酒逢佳趣便飞觞。梦回彷佛前身事，却认金庭是故乡。

作者简介：泉州人，字子文，一字深道。张寓子。从张栻游，又问学于朱熹。从事涵养体察，久益明净，然自以为“于所闻所知尚未能加意”，不事著述。筑草堂于锦溪，人称“锦溪先生”。